కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అన్నా తమ్ముళ్ల చూపు విజయ్ దేవరకొండ వైపు
‘అర్జున్ రెడ్డి’కి రీమేక్‌గా వచ్చిన ‘కబీర్ సింగ్’ చిత్రంలో బాలీవుడ్ నటుడు షాహిద్ కపూర్ నటించారు. ఇప్పుడు ఆయన తమ్ముడు ఇషాన్ ఖత్తర్.. ‘గీతా గోవిందం’ రీమేక్‌లో నటించనున్నారట.
Samayam Telugu | Updated:
Oct 2, 2019, 11:53AM IST
విజయ్ దేవరకొండ
తెలుగులో బ్లాక్ బస్టర్ విజయం అందుకున్న ‘అర్జున్ రెడ్డి’ సినిమా తర్వాత విజయ్ దేవరకొండ నటించిన మరో సినిమాను హిందీలో రీమేక్ చేయబోతున్నారు. అదే.. ‘గీత గోవిందం’. పరశురామ్ దర్శకత్వం వహించిన ఈ సినిమా మంచి విజయం సాధించింది. విజయ్ దేవరకొండ, రష్మిక మందన కెమిస్ట్రీ కేక పెట్టించింది. ఇప్పుడు ఈ సినిమా రీమేక్ రైట్స్‌ను ప్రముఖ బాలీవుడ్ దర్శకుడు రోహిత్ శెట్టి కొనుక్కున్నారట. ఈ మేరకు బాలీవుడ్‌లో జోరుగా ప్రచారం జరుగుతోంది. సినిమాను ధర్మ ప్రొడక్షన్స్ బ్యానర్‌పై దర్శక, నిర్మాత కరణ్ జోహార్ నిర్మించనున్నారు. ఇందులో హీరోగా నటించబోయేది ఎవరో తెలుసా?
READ ALSO: ‘వార్’ ట్విటర్ రివ్యూ: బ్లాక్ బస్టర్ అంటున్న నెటిజన్లు
బాలీవుడ్ నటుడు షాహిద్ కపూర్ సోదరుడు ఇషాన్ ఖత్తర్ . ‘బియాండ్ ది క్లౌడ్స్’, ‘ధడక్’ సినిమాలతో మంచి విజయం అందుకున్న ఇషాన్ ‘గీత గోవిందం’ సినిమా రీమేక్‌లో నటించనున్నట్లు తెలుస్తోంది. అన్నేమో ‘అర్జున్ రెడ్డి’కి రీమేక్‌గా వచ్చిన ‘కబీర్ సింగ్’లో నటించి బ్లాక్ బస్టర్‌ను తన ఖాతాలో వేసుకున్నాడు. ఇప్పుడు తమ్ముడు ‘గీత గోవిందం’లో నటించనున్నాడు. మరి ఇతనికి విజయ్ దేవరకొండ లక్ కలిసొస్తుందో లేదో చూడాలి. అలా మొత్తానికి అన్నా తమ్ముళ్లు విజయ్ దేవరకొండ సినిమాలపై కన్నేశారు. ఈ మధ్యకాలంలో దర్శకుడు రోహిత్ శెట్టి తెలుగు సినిమాలను టార్గెట్ చేస్తున్నారు. యంగ్ టైగర్ ఎన్టీఆర్ నటించిన ‘టెంపర్’ సినిమాను హిందీలో ‘సింబా’ పేరుతో రీమేక్ చేశారు. ఈ సినిమా వసూళ్లతో దూసుకెళ్లింది.
షాహిద్ కపూర్ ఇషాన్ ఖత్తర్
READ ALSO: Ala Vaikuntapuramlo: అక్కడున్న లిరిక్స్ ఏంటి? నువ్వు పాడిందేంటి: సిద్ శ్రీరామ్‌పై సింగర్ కామెంట్స్
ఇప్పుడు గీత గోవిందం రీమేక్ బాధ్యతలు కూడా ఆయనే తీసుకుంటున్నారు. రోహిత్ శెట్టి మాస్ పల్స్ తెలిసిన దర్శకుడు. ఆయన సినిమాల్లో యాక్షన్‌, రొమాన్స్‌కు కొదవ ఉండదు. ఈ రీమేక్‌ను కూడా ఆయన సక్సెస్‌ఫుల్ చేస్తారనే తెలుస్తోంది. ప్రస్తుతం రోహిత్ శెట్టి ‘సూర్యవంశి’ సినిమాను తెరకెక్కించే పనిలో బిజీగా ఉన్నారు. ఇందులో అక్షయ్ కుమార్, కత్రినా కైఫ్ జంటగా నటిస్తున్నారు. కాప్ డ్రామాగా సినిమాను తెరకెక్కిస్తున్నారు. ఈ సినిమా తర్వాత రోహిత్ గీత గోవిందం రీమేక్‌పై ఫోకస్ చేసే అవకాశాలు ఉన్నాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.